tomron87/hebrew-wikipedia-sentences-corpus huggingface dataset:
במסגרת התפקיד הוא צריך לחתום על מסמכים מפוקפקים ולספוג את האשמה הפלילית במקרה שרשויות החוק יחקרו את הנעשה בחברה.
בסופו של דבר מתברר שברני משתף פעולה עם ה-FBI כדי לנקום בגרג שגנב לו את החברה.
נאמר שהחברה בה ברני עובד היא המייצרת הגדולה ביותר של החומר הפלומתי הצהוב שמכסה כדורי טניס.
טד העתידי מגלה שהרווחים האמיתיים של החברה מגיעים ממקורות אחרים, כמו כריתת עצים, קידוח נפט, חוות טבק ובניית טילים, כמו גם מעשיית מעשים מפוקפקים אחרים, כגון שיתוף פעולה עם צפון קוריאה, הרעלת מי השתייה בליסבון וערעור המשטר בבורמה.
בעונה הרביעית החברה של ברני השתלטה על הבנק הלאומי גוליית (Goliath National Bank), אבל ברני המשיך לעבוד באותו משרד שעבד מהעונה הראשונה.
ברני מתפרנס היטב והוא העשיר בחבורה.
יש לו דירה מיוחדת ביותר בעלת מכשירים יקרים רבים, כמו טלוויזיית 300 אינץ' מיפן, הולוגרמה של הראש המעופף של אבא של סופרמן וחייל בגודל מציאותי מסדרת הסרטים "מלחמת הכוכבים".
לאחר שחברתו הראשונה בגדה בו עם גבר עשיר, ברני לבוש כל הזמן בחליפה: בעת יציאה לבר, בעבודה, בבית, אפילו כאשר הוא ישן הוא לבוש בחליפת פיג'מה מיוחדת.
רק בלוויות הוא לובש בגדים פשוטים.
הוא מחשיב את הלבוש בחליפות כחלק חשוב ביותר באופי שלו ומנסה לשכנע אחרים ללבוש חליפות.
מכאן המשפט המפורסם שלו "Suit Up!" ("לבש חליפה!").
לברני חייט אישי שמתאים לו את החליפות.
בפרק 100 של הסדרה (עונה 5 פרק 12) ברני יוצא עם ברמנית שמתגלת כשונאת אנשים שלבושים בחליפות.
לברני יש דילמה קשה: החליפות או "הפרחות".
על כן בסוף הפרק ברני שר שיר הנקרא "Nothing Suits Me Like A Suit" (אין שום דבר שמתאים לי כמו חליפה).
ברני סטינסון ידוע בסגנונו הקומי והבוטה וב"חוקי הדייטינג" המוגזמים שלו.
חוקים שהגה, חלקם אבסורדיים, שוביניסטיים או מופרכים במכוון, מוצגים לעיתים בהומור ובאירוניה כחלק מהאישיות המוקצנת של הדמות.
החוקים נוגעים למגוון רחב של מצבים, בעיקר בתחום מערכות היחסים, ולרוב כוללים סייג בולט: "אלא אם כן היא חתיכה".
חוקים אלו נכתבו לכאורה כחלק מ"ספר האחוקים" (The Bro Code), ספר חוקים פיקטיבי שנכתב על ידי ברני עצמו ומשקף את השקפת עולמו הייחודית, לעיתים תוך גיחוך מכוון על סטריאוטיפים מגדריים ועל תרבות הדייטינג המודרנית.
בין החוקים ניתן למצוא אמירות כגון:
אף פעם אל תצא עם בחורה שיש לה קרס במקום יד – אלא אם כן היא "חתיכה"
אף פעם אל תדפוק ותזרוק בחורה ששם המשפחה שלה נגמר בתנועה, כי יש לה אחים – אלא אם כן היא "חתיכה"
יש רק שתי סיבות לצאת עם בחורה שכבר יצאת איתה: שתלי חזה – אלא אם כן היא "חתיכה"
"אף פעם אל תסכים להיפגש עם ההורים של בחורה – אפילו אם היא "חתיכה".
לברני עשרות חוקים מסוג זה, רובם קשורים לעולם הדייטינג, לחברות בין "אחוקים" (Bros), ושאר השקפות עולם.
בנוסף הוא טבע את מושג אפקט המעודדת.
בנוסף, יש לו אמרות כנף הומוריסטיות המשקפות את האישיות שלו, לדוגמה: "When I get sad, I stop being sad and be awesome instead."
המתורגם לעברית כך: "כשאני נעשה עצוב, אני מפסיק להיות עצוב ונהיה מדהים במקום".אולם המשפט הקבוע והמפורסם שלו הוא "!Suit Up" ("לבש חליפה!") המבטא את סגנון הלבוש הקבוע שלו.
בתחילת הסדרה, ברני מתאפיין בהתנגדות עזה למערכות יחסים מחייבות ולמוסד הנישואין.
הוא חי את חיי הרווקות בהתלהבות – פוקד פאבים, מסיבות ומועדוני חשפנות – ומקדש את סגנון החיים החופשי והבלתי מחייב.
ברני מפתח שיטות יצירתיות ומקוריות לפיתוי נשים, שכולן מתועדות בספר המהלכים ("The Playbook") שכתב.
לרוב, קשריו עם נשים הם חד-פעמיים (סטוץ), ולאחריהם הוא עוזב אותן או גורם להן לעזוב אותו.
בהמשך הסדרה, גישתו של ברני למערכות יחסים מתחילה להשתנות.
בעונה הרביעית הוא מתחיל להכיר ברגשותיו כלפי רובין, והשניים מפתחים זוגיות אך היא מסתיימת בפרידה.
בסיום העונה השביעית נרמז לצופים כי בעתיד הוא נישא לרובין, אף שבהווה הוא מציע נישואין לקווין, חשפנית במקצועה, אך הקשר ביניהם מתפרק לפני החתונה.
בעונה השמינית, הקשר בין ברני לרובין נותר מעורפל במהלך העונה, וברני יוצא עם פטריס, עמיתה של רובין לעבודה, ואף שוקל להציע לה נישואין.
אולם בפרק ה-12 מתברר כי כל הקשר עם פטריס היה מהלך מתוכנן בשם "הרובין" – תוכנית מורכבת מתוך ספר המהלכים שכתב, שמטרתה לזכות שוב בליבה של רובין.
ההצעה מצליחה, ורובין מסכימה להינשא לו.
העונה התשיעית מתמקדת בהכנות לחתונתם של ברני ורובין, אך בסיום העונה (ולמעשה בסיום הסדרה כולה) השניים מתגרשים.
עוד מתגלה כי ברני הפך לאב, לאחר שניסה להשיג "חודש מושלם" (יחסי מין בכל יום במשך חודש).
לידת בתו משנה את עולמו, והוא הופך לאב מסור ונוטש את אורח החיים שאפיין אותו לאורך רוב הסדרה.
ברנטה (שם מדעי: Branta) או אווזים שחורים היא סוג של ברווזיים בסדרת האווזאים.
האווזים החיים באזור הפלארקטי, בייחוד אמריקה הצפונית וגם הוואי, ונוהגים לנדוד דרומה בזמן החורף ולשוב בזמן האביב.
הם קרויים אווזים שחורים עקב סימני הזיהוי שלהם: רגליים וכפות רגליים כהות או שחורות לגמרי וסימנים על הראש, המקור והצוואר גם הם כהים או שחורים יחד עם אזורים לבנים והם בדרך כלל קטנים יותר משאר האווזים, אם כי יש יוצאים מן הכלל.
הברנטות האירואסייתיות חיות יותר לאורך חופים ונפוצות מעט מאוד בפנים הארץ בניגוד לברנטות האמריקאיות.
ברנט לנרט זרנוביצקי (בשוודית: Bernt Lennart Zarnowiecki, נולד ב-26 במאי 1954), הוא שחיין שוודי-יהודי בעבר, בעל מדליית ארד מאליפות אירופה בשחייה (וינה 1974), אלוף ושיאן שוודיה שייצג את מדינתו באולימפיאדה (מינכן 1972) ובאליפות העולם (בלגרד 1973), אלוף ושיאן המכביה התשיעית (1973) בעל 5 מדליות, מהן 2 זהב ו-3 כסף.
באולימפיאדת מינכן (1972) סיים זרנוביצקי במקום 34 במשחה ל-200 מטר חופשי בתוצאה של 2:01.34 דקות.
בתחרויות השחייה של המכביה התשיעית שנערכו ביולי 1973 זכה זרנוביצקי ב-5 מדליות, 2 זהב ו-3 כסף.
מדליות כסף, במשחה ל-200 מטר חופשי בתוצאה של 2:00.9 דקות, במשחה ל-200 מטר מעורב אישי בתוצאה של 2:18.8 דקות ובמשחה ל-400 מטר מעורב אישי בתוצאה של 4:57.0 דקות.
באליפות העולם שנערכה בבלגרד יוגוסלביה בספטמבר אותה שנה סיים זרנוביצקי במקום חמישי במשחה שליחים 4x200 מטר חופשי בתוצאה של 7:45.58 דקות, במקום שביעי במשחה ל-200 מטר חופשי בתוצאה של 1:56.58 דקות ובמקום 20 במשחה ל-100 מטר חופשי בתוצאה של 54.65 שניות.
באליפות אירופה בשחייה שנערכה בווינה, אוסטריה בשנת 1974 זכה זרנוביצקי במדליית ארד במשחה שליחים 4x200 מטר חופשי בתוצאה של 7:43.10 דקות, אחרי גרמניה המערבית שקבעה שיא אירופה חדש של 7:39.70 דקות וברית המועצות (7:42.06 דקות), כשחיין ראשון הוא קבע תוצאה של 1:56.75 דקות.
נוסף לכך, הוא סיים במקום שביעי במשחה ל-100 מטר חופשי בתוצאה של 52.99 שניות, במקום חמישי במשחה שליחים 4x100 מטר חופשי בתוצאה של 3:33.53 דקות, כשחיין ראשון הוא קבע תוצאה של 53.54 שניות, ובמקום תשיעי במשחה שליחים 4x100 מטר מעורב בתוצאה של 4:02.00 דקות.
ברנטה אדומת-חזה (שם מדעי: Branta ruficollis; מוכרת גם כאווז אדום-חזה), היא מין של אווז בר קטן יחסית בסוג ברנטה שבמשפחת הברווזיים החיה באזורים מסוימים באירואסיה.
היא תוארה מדעית לראשונה בשנת 1769 על ידי הזואולוג הבריטי פיטר סימון פאלאס.
מקור שמה הרשמי של ברנטה זאת הוא בשמה המדעי ("rufi" = אדום, "collis" = חזה).
למרות שיש המחשיבים אותה כסוג ומין יחיד תחת השם "ברנטה אדומה" ("Rufibrenta"), היא בדרך כלל נחשבת כמין בסוג ברנטה בהתחשב בדמיון האנטומיה שלה למינים בסוג.
הברנטה אדומת החזה היא הקטנה ביותר בסוג ברנטה ובמיני האווזים, והיא נחשבת למין האווז החינני והססגוני ביותר.
למרות הצבעוניות המרהיבה של ברנטה זאת, במבט מרחוק קשה לזהותה בין להקות של מיני ברנטה אחרים.
כמרבית מיני הסוג, חלקים נרחבים מגופה של הברנטה אדומת החזה בצבע שחור מבריק או מפויח.
אלה כוללים בעיקר את הבטן הקדמית, מרבית הכנפיים, קצה הזנב והעורף.
הצבע הלבן שולט בעיקר בבטן האחורית ובבסיס הזנב, ובנוסף לכך, לאורך הכנפיים יש שני פסים לבנים בולטים שנראים במבט מלמעלה כחצאי סהר כאשר האווז פורס את כנפיו, וכאשר הכנפיים מקופלות נראה שיש לברנטה פס לבן עבה בצידי הגוף.
סביב החזה ותחילת הצוואר יש לברנטה זאת פס לבן בולט דמוי קולר.
סימן הזיהוי הבולט של הברנטה הוא ללא ספק החלק החזיתי של גופה: החזה, צדדי הצוואר והגרון בצבע חום אדמדם כהה או בהיר עד ערמוני, נוטה להיות מבריק יותר באור השמש וכהה במבט מרחוק.
צבע ראשה של הברנטה אף הוא ססגוני למדי; מרבית הראש בצבע שחור פחם מבריק, כשבין העיניים למקור יש זוג כתמים לבנים בולטים - בייחוד במבט מלפנים, והם מתחברים סמוך למקור.
על הלחיים של הברנטה יש כתם עגלגל בצבע אדום-ערמוני בדומה לחזה, והוא מוקף ברצועה לבנה בולטת מכל צדדיו.
לברנטה אדומת החזה מבנה גוף עגלגל וקומפקטי, והיא ניכרת מאווזים אחרים בכך שיש לה צוואר קצר יחסית הבולט במיוחד בעת המעוף.
יש לה ראש עגלגל עם מקור כחלחל, קצר ואלגנטי האופייני לברנטות שמסתיים בוו מעוקל מעט.
רגליה האפורות של הברנטה קצרות למדי והן מחופות בנוצות לבנות בתחילתן.
כיתר האווזים כפות רגליה של הברנטה בעלות 3 אצבעות המחוברות ביניהן בקרומי שחייה.
מידות גופה של הברנטה אדומת החזה קטנות ממרבית האווזים: האורך הכולל של גופה הוא 53–56 ס"מ בלבד ומוטת כנפיה כ-120 ס"מ.
הזכרים גדולים במעט מהנקבות: משקל הזכרים 1.6 ק"ג, ומשקל הנקבות 1.3 ק"ג.
מלבד זאת הזכרים והנקבות של מין זה מפגינים חד-צורתיות זוויגית מלאה, ולא ניתן כלל להבדיל ביניהם.
תפוצתה של הברנטה אדומת החזה משתנה בין הקיץ לחורף.
בקיץ הברנטות מצויות בעיקר בחצי האי טיימיר (70% מהאוכלוסייה), בחצי האי יאמאל ובחצי האי גידאן שבמחוזות קרסנויארסק וימלו-ננץ ברוסיה - סמוך לחופי אוקיינוס הקרח הצפוני.
התפוצה המדויקת בחורף משתנה בהתאם לחומרה של מזג האוויר מחצי האי קרים לאזור דוברוג'ה בבולגריה.
בטמפרטורות קרות מן הרגיל, להקות קטנות של ברנטות ינדדו לעיתים עד לחופי הים האגאי ביוון וטורקיה.
במזג אוויר מתון, מספרים משמעותיים של ברנטות עשויים להימצא בחורף גם במחוזות דרומיים של רוסיה.
ציר הנדידה העיקרי של הברנטות בין הקיץ לחורף הוא צר יחסית, ועובר כנראה מחצי האי טיימיר דרומה לשטחה של קזחסטן, ואז מערבה לחופי הים השחור.
ציר נדידה נוסף עובר מעל הרי האורל ולעיתים גם בהונגריה, וייתכן שישנם צירי נדידה נוספים לא ידועים ברחבי סיביר.
בנוסף לכך, הברנטות אדומות החזה מזדמנות לעיתים למדינות רבות:
באירופה: בלארוס, בוסניה והרצגובינה, קפריסין, גאורגיה, פולין, סלובקיה, הונגריה, לטביה, גרמניה, אירלנד, בריטניה, דנמרק, פינלנד, נורווגיה, שוודיה הולנד, בלגיה, צרפת, איטליה, ספרד, גרינלנד ואיי סולבארד.
באסיה: סין העממית, הודו, אפגניסטן, קירגיזסטן, טג'יקיסטן, טורקמניסטן, אוזבקיסטן, סוריה ומצרים.
בישראל, המין מזדמן לעיתים רחוקות לאגמון חולה ולאזורים נוספים והוא היחיד ממיני הברנטה שנראה בארץ.
בית הגידול של הברנטה אדומת החזה בקיץ הוא באזור הטונדרה הארקטי, ומורכב בעיקר מאזורים גבוהים ויבשים כמו פיורדים תלולים סמוך לנהרות, מדרונות סלעיים, צוקים, מחשופי סלע ערוצים ושוחות; העדפת בית הגידול נובעת מכך שעונת הרבייה מתרחשת בתקופה זאת ועל כן האווזים מעדיפים אזורים המוגנים מטורפים יבשתיים.
לעיתים רחוקות יותר הברנטות נמצאות גם בחלקים פתוחים יותר של הטונדרה הכוללים שיחים וצמחייה טרשית אחרת.
שלא בעונת הרבייה, הברנטות אדומות החזה נמצאות בבתי גידול ערבתיים הסמוכים לאגמים מתוקים.
במהלך החורף, הברנטות נוטות ללון גם באיים המפוזרים על פני אגמים וביצות המרוחקים מהיבשה.
הטמפרטורות בתחומי המחייה של הברנטה בקיץ כ-10 מעלות, ובתחומי המחייה של החורף 0–7 מעלות.
כמות המשקעים הממוצעת היא 250–2,000 מילימטר לשנה.
הברנטה אדומת החזה מבצעת נדידה מדי שנה מהצפון לדרום ובחזרה.
לאחר עונת הרבייה והתבגרות הצאצאים – כשהאזור הסיבירי מתחיל להתקרר בהדרגה, הברנטות פותחות בנדידה גדולה לאורך היבשת האסייתית באמצע או בסוף חודש ספטמבר.
במהלך הנדידה האווזים עוצרים באזורים קבועים כדי לאכול ולנוח מעט בטרם ימשיכו הלאה.
הברנטות מגיעות לאתרי החריפה לחופי הים השחור והים האגאי בסביבות חודשי אוקטובר ונובמבר.
הברנטה אדומת החזה היא מין אווז חברותית למדי, והיא נודדת בלהקות גדולות לצד להקות של אווז לבן מצח, אווז זוטר ואווז אפור.
הנדידה חזרה לסיביר מתרחשת בין החודשים מרץ ומאי, לעיתים קרובות לצד להקות אווזים לבני מצח.
הברנטות מזדמנות למדינות אירופאיות רבות בדרך כלל כאשר הן מצטרפות ללהקות של ברנטות לבנות-לחי ושל אווזי ברנט.
מבנה הלהקה של הברנטות אדומות החזה צפוף ואינו בצורת ראש-חץ (V) טיפוסי הנפוץ אצל האווזים האחרים.
בניגוד לנדידה בהלוך, הנדידה בחזור לאתרי הקינון מתבצעת בקבוצות קטנות יותר של 3–15 פרטים.
במהלך הנדידה והשהייה באתרי הרבייה והחריפה, ניתן לשמוע תדיר את הקול הצווחני של הברנטה הנשמע כ"אוקיקו-קוקיק".
במהלך החורף, הברנטה אדומת החזה נזונת בעיקר מיבולי חיטה, שעורה ותירס, וכן מעשבים ועשבי תיבול שונים.
באזורי הרבייה בסיביר בקיץ, התזונה משתנית ומורכבת בעיקר מדשא ירוק וטרי, פקעות, שורשים וצמחי ביצה שונים.
התזונה מהווה גורם חשוב מאוד בנדידה בחורף של המין; הסיבה העיקרית למשל שאתרי החריפה עברו מהים הכספי לים השחור, היא בעקבות המרה של שדות חיטה באזרבייג'ן ואיראן לכרמים ומטעי כותנה.
הברנטות מתחילות להתרבות ביוני במושבות רופפות – בדרך כלל בהיקף של 5–15 זוגות למושבה, אם כי נצפו גם מושבות גדולות יותר של עד 37 זוגות.
ההיקף של מושבת הברנטות הוא בהתאם למיקום הקינים, שפע במזון ונוכחות של עופות דורסים.
הקינים של הברנטות אדומות החזה נמצאים בשקעים ובסדקים באדמה, בדרך כלל בעומק של 50–80 מ"מ ובקוטר של כ-200 מ"מ.
הברנטה מרפדת את החריץ או השקע בנוצות ובפלומה שהיא תולשת מגופה בעזרת מקורה.
הברנטות נוהגות לעיתים קרובות לבנות את קיניהם בסמוך לקיני עופות דורסים כמו אוח השלג, בז נודד ועקב מכנסיים, משום שנוכחותם מגינה על הברנטות ועל צאצאיהן מטורפים יבשתיים כמו שועל שלג שמאוימים מצד העופות הדורסים.
מלבד קינון בסמוך לעופות דורסים, הברנטות אדומות החזה נוטות לבנות את קיניהן באיים על נהרות שאף הם מוגנים מפני טורפים יבשתיים.
עם זאת, ישנן ראיות המצביעות על כך שהברנטות מעדיפות דווקא לבנות את קיניהן בסמוך לקיני עופות דורסים.
בניגוד לעופות דורסים אשר בוחרים למקם את קיניהן בצד הפתוח של הצוק, הברנטה תבנה את קינה במקום חבוי היטב בסבך; בכך הברנטה תוכל לכסות את קינה למשך זמן מסוים כדי ללקוט מזון ולהשאיר את קינה ללא השגחה.
עונות רבייה מוצלחות קשורות בנוכחות מרובה של להקות ענק של למינג, וחוקרי הטבע הציעו שהדבר נובע כנראה מכך שיש נוכחות מרובה יותר של ינשופים ובזים המספקים הגנה לברנטה וכן משום שטורפי האווזים שבעים כבר מהלמינגים כך שטריפת אווזים הופכת לנדירה.
במחצית השנייה של חודש יוני הנקבות מטילות בקן 3–13 ביצים עליהן הן דוגרות במשך כ-25 ימים.
במהלך הדגירה הנקבה שוהה מוסתרת בתוך הקן, בעוד שהזכר נשאר בטווח של 1.5 קילומטר מהקן.
הזכר נוטה גם להגן על הגישה לביצים ואפרוחים משחפים וטורפים קטנים.
הטורף העיקרי של ביצי ואפרוחי הברנטה הוא שחף שחור מתת-מין Larus fuscus heuglini, שנמצא בתדירות גבוהה סמוך לקינים שבצוקים ובאיים.
אפרוחי הברנטה מסוגלים לעוף לאחר 5–6 שבועות ומעט לאחר מכן מתחילה הנדידה לאתרי החריפה.
בעת הבקיעה אפרוחי הברנטה מתאפיינים בפלומה צהבהבה שחרחרה ודומים מאוד לברווזונים קטנים; לאחר מספר שבועות צומחת כסות נוצות עם צבע זהה לבוגרים.
הברנטה אדומת החזה מסווגת על ידי IUCN במצב השימור "פגיע" (VU), מכיוון שמספריה נמצאים בגודל קטן-בינוני לאחר שחוו ירידת מספרים גבוהה בתקופה קצרה.
הסיבות לירידה זאת הן במידה רבה לא ידועות; אוכלוסיות קטנות של אווזים ארקטיים אחרים הראו תנודות דרמטיות באוכלוסייה וייתכן שזה עשוי להיות נכון גם במקרה של מין זה.
עם זאת המין נמצא במצב טוב יחסית כרגע, בהתחשב בכך שמ-2007 עד 2012 היה מסווג כמין ב"סכנת הכחדה" (EN).
אם יתברר כי העליות האחרונות אכן משקפות את מצבו של המין ולא רק תוצאה של מאמצי ניטור משופרים, ייתכן והמין יועבר לקטגורית סיכון נמוכה יותר.
ציד מכוון של הברנטות מתרחש ברוסיה וקזחסטן ותוצאות ממחקרים אחרונים ב-2015 מצביעות על כך שהתמותה בגלל הציד עשויה להיות גבוהה מאוד מהמשוער.
בעקבות הפרטת קרקעות ובמיוחד תנופת פיתוח למגורים ותיירות באזורי האכלה והמנוחה בחורף האיכות של שטחי המחיה החורפיים של הברנטות יורדת באזורים רבים.
בנוסף, הרווחיות הנמוכה של החקלאיים מגידולי שדה גרמה לצמצום השטח המעובד של יבולי החיטה בחורף, אשר יחד עם המרה לגידולים אחרים גורמת לירידה בזמינות המזון.
חלק מאתרי האכילה העיקריים אבדו בשל כך בבולגריה.
ציד של עופות מים בכללות הוא די משמעותי בבולגריה ורומניה, וכולל גם ירי לא חוקי בברנטות אדומות החזה.
בבולגריה למשל אין אזורים נטולי ציד יעילים סביב אתרי שיחור עיקריים, ועל פי החוק השימוש ברובה ציד נאסר רק בסביבות 100 מטר מסביב לאגמים (מה גם שציידים מתעלמים מכך בקביעות).
בנוסף ציד מתבצע גם על ידי תיירים באוקראינה ובצירי הנדידה ושטחי ההיערכות של הברנטות ברוסיה.
בנוסף, שינויי אקלים משפיעים לרעה על מין ועל מינים נוספים התלויים בבתי הגידול של הטונדרה.
על פי מספר מחקרים עולה כי עד שנת 2070 המין יאבד כ-67% מבית גידולו הנוכחי.
העלייה בחיפוש אחר נפט וגז בסיביר התרחבה משמעותית לאזורים מרוחקים וגורמת להפרעה באזורי הרבייה של האווזים כמו גם אובדן בית גידול ברמה נמוכה.
איומים אחרים כוללים התפתחות תעשייתיים סמוך לאתרי הרבייה בחצי האי יאמאל ובחצי האי ג'ידאן, התרבות של נברנים והקמת טורבינות רוח באזורי החריפה.
האיום האחרון נפוץ מאוד באזורי החריפה מאז שנת 2008. אלפי טורבינות רוח מתוכננות לקום באזור דוברוג'ה בבולגריה ורומניה, בסמיכות לבית הגידול של הברנטות.
ניתוח של נתונים הללו בחורף של 2012 הראה כי יש כבר השפעה שלילית של הטורבינות על האווזים, ובאזורים מסוימים הטורבינות גורמות לאווזים להימנע מלנחות באזורי שיחור המזון העיקריים.
הברנטה אדומת החזה מופיעה בנספח ב' של אמנת CITES, בנספח א' וב' לאמנה על מינים נודדים (CMS או אמנת בון), בנספח ב' לאמנת ברן של שימור הטבע האירופאי, בנספח א' של העופות המוגנים ובנספח ב' של ההסכם האפריקני-אירופאי לשימור עופות מים נודדים (AEWA).
הברנטה מופיעה גם בספר האדום של המינים המאוימים ברוסיה, קזחסטן ובולגריה.
הברנטה אדומת החזה מוגנת באופן חוקי בהרבה מדינות וחלקים רבים של טווחי הרבייה והחריפה מוגנים, אם כי הציד ממשיך במידה נמוכה או גבוהה באזורים רבים.
אתרי החורף בבולגריה, רומניה ואוקראינה מפוקחים באמצעות תוכניות ניטור ומחקר.
המטרה היא לקבל מידע עדכני בנוגע למעמד של המין, בית הגידול, אקולוגיה וצרכי שימור.
תוכניות ניהול מיושמות גם באגמים רבים בבולגריה.
פרויקט ממושך משנת 2005 עד שנת 2008 נעשה ברומניה במטרה לשפר את איכות הסביבה שסביב אגמים הנמצאים בשימוש על ידי המין.
בבולגריה וברומניה יש תוכנית חקלאות סביבתית בה הרשויות משלמות לחקלאים על מנת שיזרעו חיטה בחורף כדי להגדיל את זמינות המזון לאווזים.
בנוסף לכך, יש מספר תוכניות שימור בינלאומיות הנעשות על ידי ארגונים שונים.
להלן פעולות השימור המוצעות על ידי IUCN למדינות שבהם נמצאת הברנטה אדומת החזה:
לחקור היטב את דפוסי הנדידה של המין ולקבוע את טווח החריפה באמצעות לוויינים.
להרחיב תוכניות של ניטור ומחקר – בעיקר באוקראינה ורומניה כדי לקבוע האם רמות הציד על האווזים גבוהות שם יותר מאשר במדינות אחרות.
ליישם אסטרטגיה לציד וניהול של אוכלוסיות עופות מים.
להסדיר את הציד באזורי הליבה של המין (במיוחד הציד ברוסיה וקזחסטן באביב).
לפקח ולצמצם את ההפרעה האנושית והציד הלא חוקי.
לחקור אוכלוסיית רבייה ברוסיה כדי לקבוע את המגמה של האוכלוסייה.
לזהות ולהגן על אזורי ליבה.
למנוע אובדן של אגמים ואזורי קינון בעקבות עיור.
לעקוב אחר שינויים בחקלאות ולהציע צעדים על מנת להבטיח גידול ביבולים הזמינים לברנטות.
לקדם מדיניות חקלאית מועילה של מיחזור זרעים הפזורים סביב אזורי הקינון.
להמשיך ביוזמות של מודעות ציבורית לברנטה אדומת החזה.
להבטיח ניהול ראוי והגנה מציד ברשת של כ-2,000 אתרי האכלה ומקווי מים.
למרת שסיקור מספרי הברנטות קשים יחסית בשל הנדידה, נעשו מספר אומדנים במהלך השנים החל מאמצע 1950. מספר הפרטים הגדול ביותר שתועד עד כה היה בשנת 1997 שאז המספר העולמי של הברנטות עמד על כ-90,000 פרטים.
ברוב הסקרים המאוחרים השתקף מצבו הכללי של המין וירידת מספרים נצפתה מספר פעמים כמו בשנת 2000 שאז האומדן עמד על שפל של 30,000 פרטים.
מהאומדן האחרון שנעשה בשנת 2015 עולה כי מספרי הברנטה הם בסביבות 44,000–56,000 פרטים.
ברנטה קנדית המכונה גם אווז קנדי ובעגה לא מקצועית גם אווז בר (שם מדעי: Branta canadensis) היא מין אווז מהסוג ברנטה החיה באמריקה הצפונית.
הברנטה הופצה על ידי האדם גם לאירופה וכן לאוסטרליה, אמריקה הדרומית וניו זילנד.
אורכה של הברנטה 75–110 סנטימטרים ומוטת כנפיה 125–185 סנטימטרים.
משקל האווזים הזכרים יכול להגיע ל-6.5 קילוגרם והם גדולים מעט מהנקבות שמשקלן 2.5–5.5 קילוגרם.
הברנטה היא אווז שזנבו, צווארו ופניו שחורים (למעט כתם לבן על הלחי).
פלג הגוף העליון והכנפיים חומים והבטן לבנה.
הצעירים בוקעים כשהם מכוסים פלומה צהובה והם בעלי צוואר קצר שמתארך כשהם מתבגרים.
הברנטות הקנדיות מצויות במגוון בתי גידול באמריקה הצפונית, מבריכות ושדות מוריקים ועד למדבריות, אותם הן עוברות בנדידתן דרומה.
הן נודדות מאזור הימות הגדולות ועד למקסיקו, שם חמים בחורף.
הנדידה מתבצעת בלהקות גדולות במסע של אלפי קילומטרים.
במהלך המסע הן עוצרות לעיתים באזורים עירוניים ובפארקים ושם ניזונות מעשבים, אך גם פוגעות ביבולים ומשאירות לשלשת.
נזקים אלה גורמים לאנשים לפגוע בהן.
עם זאת, אנשים רבים מגדלים ברנטות כעופות מחמד, ואף העבירו אותן ככאלה ליבשות אחרות.
המין אווז מקרקר (Branta hutchinsii) דומה מאוד לברנטה הקנדית, ובעבר הוא שויך למין זה, אך הופרד למין עצמאי.
ברנטה לבנת-לחי (שם מדעי: Branta leucopsis) היא מין אווז מהסוג ברנטה.
הברנטה נפוצה באזור צפון האוקיינוס האטלנטי והאיים והחופים סביבו.
האווז קיבל את שמו האנגלי: "Barnacle goose", עקב מיתוס שצמח בימי הביניים הטוענת שמקורו של אווז זה הוא מזיפרגליים.
על תיאוריה זו נשענו חוקרים קדומים עד המאה ה-19 וה-20.
אורכה 55–70 סנטימטרים, מוטת כנפיה 130–145 סנטימטרים ומשקלה 1.2–2.3 קילוגרם.
הברנטה בעלת לחיים לבנות, מקור וצוואר שחורים וגוף אפור, בטן לבנה והיא מפוספסת בכנפיים.
המקור קצר ושחור ומותאם לניקור עשבים.
הברנטות מתקהלות בחבורות שנודדות בחורף דרומה ובקיץ מצפינות.
הן נפוצות ברחבי האזור הארקטי שמשוודיה עד קנדה וכן בגרינלנד, איסלנד ואיים נוספים.
זוג הברנטות מקנן בראשי צוקים בולטים המגוננים על האפרוחים מפני שועלי שלג ודובי קוטב.
הוריהם מאכילים אותם על הצוקים עד לגיל 3 ימים ואז הברנטות נאלצות לרדת בשביל לאכול עשבים שגדלים למטה.
האפרוחים נאלצים לקפוץ מהצוקים התלולים, אך עקב ממדיהם, קלותם ונוצות המוך שלהם חלקם מצליחים לשרוד את הנפילה הקשה.
אחרים לא שורדים את הפציעות ומתים או נטרפים על ידי שועלי שלג שנמשכים לאווזים הפצועים ולהוריהם המגעגעים.
ברנטה הוואית (שם מדעי: Branta sandvicensis) היא מין אווז מהסוג ברנטה האנדמי לאיי הוואי.
אורכה של ברנטה הוואית 41 ס"מ בממוצע ומשקלה 1.5-2.5 ק"ג בנקבות ו-1.6-3 ק"ג בזכרים.
הברנטה בעלת ראש שחור עם מקור אפור ולחיים בצבע קרם היורד למטה עד הצוואר המפוספס.
החזה ופלג הגוף העליון חומים והבטן אפורה.
מלמטה היא מזכירה ברנטה קנדית עד הצוואר הצהוב.
היא אכן קרובה יחסית לברנטה הקנדית.
הברנטה נפוצה בשדות המרעה שבהוואי וגם בשפכי נהרות ורמות עד גובה 2,400 מ'.
היא הרביבורית וניזונה בעיקר מעשבים, עלים, דגנים שונים, זרעים ומפירות.
ברנטה זו נמצאת בסכנת הכחדה בטבע עקב הבאתם של מיני יונקים טורפים כמו נמיות, חזירים, חולדות וחתולים הפוגעים בביצים, באפרוחים ובאמהות.
נותרו בטבע כ-25,000 פרטים ורובם מוחזקים בגני חיות ובאתרים סגורים.
ברני דו פלסיס הוא מפתח גוף בריטי, מר יוניברס לשנת 2014.
דו פלסיס החל לעסוק בפיתוח גוף בגיל 18. בשנת 1997, בגיל 23, הפך למפתח גוף מקצועני.
לאורך הקריירה שלו השתתף בכמעט 60 תחרויות לפיתוח גוף וזכה בתארים רבים בתחרויות לאומיות ובינלאומיות.
הוא גדל כילד צמחוני, אולם בגיל 18, כשהחל לעסוק בפיתוח גוף, החל לצרוך בשר משום שהוא סבר שהוא חייב לאכול בשר על מנת לקבל מספיק חלבון.
בשנת 2014, אימץ אורח חיים טבעוני בעיקר מטעמים מוסריים.
בשנת 2016, השתתף בפרסומת של PETA לקידום טבעונות.
בשנת 2017, החל לעסוק באמנות קעקועים טבעונית (קעקועים שנעשים בעזרת דיו שאינו מכיל חומרים מן החי ושאינם מנוסים על עורות של חזירים).
בשנת 2014, השתתף בסרט שומרי הגלקסיה, ובשנת 2015, השתתף בסרט הדוקומנטרי Vegan.
מתגורר עם אשתו (מפתחת גוף טבעונית, ומרת בריטניה לשנת 2010) ג'וסי דו פלסיס (Josie Du Plessis) בנוריץ', אנגליה.
בשנת 2012, זכה בתואר מר אנגליה (NABBA).
בשנת 2013, זכה בתואר מר בריטניה (NABBA).
בשנת 2014 זכה בתואר מר אנגליה (NABBA).
בשנת 2014 בתואר מר יוניברס (NABBA).
ברנט האס הוא כדורגלן עבר שווייצרי ששיחק בעמדת המגן הימני.
האס ערך 36 הופעות במדי נבחרת שווייץ בכדורגל, עמה השתתף ביורו 2004.
האס החל את קריירת הבוגרים שלו בגראסהופרס ציריך בעונת 1994/95, בה זכתה הקבוצה באליפות.
בעונה זו ערך שתי הופעות בלבד.
בעונת 1995/96 הפך האס לשחקן חשוב במערך הקבוצה, וזכה עמה באליפות ליגת העל השווייצרית, אך סיים עמה במקום האחרון בשלב הבתים של ליגת האלופות, שהביא להדחה.
בעונת 1996/97 סיימו האס וגראסהופרס במקום השלישי בליגה.
בליגת האלופות צברו האס וגראסהופרס תשע נקודות בשלב הבתים, אך הודחו מהמפעל כבר בשלב זה לאחר שסיימו במקום השלישי.
בעונת 1997/98 זכו האס וגראסהופרס באליפות נוספת, אך בתחילת העונה הודחו מגביע אופ"א בשלב מוקדם על ידי קרואטיה זאגרב.
בעונת 1998/99 הודחו גראסהופרס והאס ממוקדמות ליגת האלופות על ידי גלאטסראיי, והמשיכו לגביע אופ"א, בו הדיחו את אנדרלכט ולאחר מכן את פיורנטינה בניצחון טכני.
ניצחון זה ניתן על אף שפיורנטינה ניצחה 0–2 בציריך והובילה 1–2 בביתה, מאחר שאחד השופטים נפגע מחזיז שנזרק מיציעי פיורנטינה.
האס וגראסהופרס נעצרו בשמינית הגמר על ידי בורדו.
בסיום עונה זו, סיימו האס וגראסהופרס במקום השני בליגה.
בעונת 1999/00 צלחו האס וגראסהופרס שני סיבובים בגביע אופ"א, ונשרו בשלב השלישי לאחר שהודחו על ידי סלביה פראג.
בתום עונה זו סיימו האס וגראסהופרס במקום הרביעי בליגה.
בעונת 2000/01 זכה האס עם גראסהופרס באליפות הרביעית שלו.
האס פתח את עונת 2001/02 בגראסהופרס, אך לאחר חמש הופעות חתם בסנדרלנד מהפרמייר ליג.
האס סיים את עונת 2001/02 בסנדרלנד מהפרמייר ליג במקום ה-17, ונשאר עמה בליגה, לאחר שערך במדיה 27 הופעות.
עם זאת, זו הייתה העונה היחידה של האס בסנדרלנד.
בזל מליגת העל השווייצרית, וסיים עמה במקום השני בליגה, ואף זכה עמה בגביע השווייצרי, לאחר ניצחון בגמר על נשאטל גזמאקס בתוצאה 0–6. בתום עונה זו, עזב האס את בזל, וחתם בוסט ברומיץ' אלביון מהצ'מפיונשיפ.
בעונת הבכורה שלו במועדון, 2003/04, היה האס שחקן הרכב קבוע, וסיים עם הקבוצה במקום השני, שמשמעותו עלייה לפרמייר ליג.
בעונה זו הבקיע האס שער בבעיטת יעף בגביע הליגה האנגלית בניצחון הסנסציוני 0–2 על מנצ'סטר יונייטד, שהעלה את הקבוצה לשמינית הגמר, בה הודחה על ידי ארסנל.
האס פתח את עונת 2004/05 בווסט ברומיץ' וערך 10 הופעות בעונה זו, אך במחצית העונה חתם בבסטיה, ששיחקה אז בליגת העל הצרפתית.
עד לסיום העונה ערך האס ארבע הופעות בלבד, ונשר עם בסטיה לליגת המשנה.
בעונת 2005/06 ערך האס 12 הופעות בלבד במדי בסטיה, וסיים עמה במקום השישי.
קלן ששיחקה אז בבונדסליגה השנייה.
האס ערך 19 הופעות בקלן, ולא הצליח להעפיל עמה לבונדסליגה, כשהקבוצה סיימה רק במקום התשיעי.
סנט גאלן, אך ערך בשורותיה הופעת ליגה אחת בלבד.
בשנת 2009 פרש האס ממשחק פעיל.
האס ערך את הופעת הבכורה שלו בנבחרת שווייץ בשנת 1996, אך בשנים הבאות ערך הופעות ספורות בלבד.
בשנת 2002 הפך האס לשחקן הרכב בנבחרת שווייץ, וסייע לה לצלוח את מוקדמות יורו 2004 לאחר מספר כישלונות בטורנירי מוקדמות שונים, ולהעפיל ליורו 2004 עצמו.
האס נכלל בסגל השווייצרי ליורו 2004. בטורניר זה האס שיחק 90 דקות בתיקו 0-0 מול קרואטיה, והורחק בכרטיס אדום בהפסד 0–3 לאנגליה בדקה ה-60. האס החמיץ בעקבות הכרטיס האדום את משחק ההפסד 1–3 לצרפת במחזור האחרון של הבתים, ושווייץ הודחה מהיורו עם נקודה אחת בלבד.
בשנת 2005 ערך האס את הופעתו ה-36 והאחרונה בנבחרת שווייץ, במדיה הבקיע שלושה שערים.
האס מונה בשנת 2015 כמנהל המקצועי של קבוצת פ.צ.
האס שימש דוגמן עבור חברת האופנה ארמאני.
ברנטון ת'ווייטס הוא שחקן קולנוע וטלוויזיה אוסטרלי אשר ידוע בגילום דמותו של ריצ'רד "דיק" גרייסון בסדרת גיבורי העל "טיטאנים", ובשל משחקו בסרטים "מליפיסנט", "המעניק" ו"שודדי הקאריביים: נקמתו של סלזאר".
ת'ווייטס נולד ב-10 באוגוסט 1989 בקיירנס, קווינסלנד שבאוסטרליה לפיונה ופיטר ת'ווייטס.
יש לו אחות בשם סטייסי.
את ההשכלה התיכונית עשה בבית הספר התיכון של קיירנס, וסיים את לימודיו בשנת 2006.
בתקופת נעוריו תווייטס נמשך לרעיון להפוך לשוטר או לכבאי.
בגיל 16 ת'ווייטס ביצע את הופעתו הראשונה בפני קהל חי במחזה הטרגי של ויליאם שייקספיר "רומיאו ויוליה".
תווייטס למד משחק באוניברסיטת קווינסלנד לטכנולוגיה (QUT) במשך שלוש שנים, לפני שסיים את לימודיו בשנת 2010. לאחר מכן עבר להתגורר בסידני כדי להצטרף לאופרת הסבון הוותיקה "קרוב רחוק" לפני שעבר לארצות הברית בסוף שנת 2011 כדי להמשיך בקריירה שלו במשחק.
מאז מעברו לארצות הברית, גילם תפקידים בסרט הטלוויזיה "הלגונה הכחולה: התעוררות" (2012), ובסרט "השער" (2013).
בשנת 2014 שיחק ת'ווייטס בסרט "מליפיסנט" בדמותו של הנסיך פיליפ.
סרט ההמשך "מליפיסנט: אדונית הרשע" שוחרר בשנת 2019, אך ת'ווייטס לא שב לשחק בסרט אלא הוחלף על ידי השחקן האריס דיקינסון, מכיוון שנתקל בהתנגשויות בלוח הזמנים.
בנוסף, הוא כיכב בסרט "האות" בתפקיד הגברי הראשי, ניק איסטמן.
הסרט הוקרן בבכורה בפסטיבל הסרטים סאנדנס בינואר אותה שנה.
ת'ווייטס זכה לביקורות טובות על תפקידו במגזין "The Plain Dealer".
בהמשך השנה קיבל את התפקיד הראשי בסרט "המעניק" שמבוסס על הנובלה בעלת השם הזהה - "המעניק" - מאת הסופרת לויס לאורי., שגילם את ג'ונאס.
הסרט קיבל ביקורות מעורבות לרוב ביקורות שליליות, כאשר העיתון הבריטי דיילי טלגרף מתח ביקורת על ההופעה של ת'ווייאס וכתבו; "הוא [נאבק] לתת לנו את הגיבור המרובד, המסוכסך, שהסרט הזה [היה זקוק לו]".
עם זאת, הופעתו התקבלה בחיוב על ידי הבלוג האמריקאי הפינגטון פוסט, ששיבחו את משחקו.
בשנת 2016 כיכב בסרט "מלחמת האלים" של הבמאי האוסטרלי אלכס פרויאס.
הוא שיחק את בק, גנב אנושי.
בשנת 2017, ת'וויטס כיכב בסרט הרפתקאות בכיכובו של ג'וני דפ; "שודדי הקאריביים: נקמתו של סלזאר", החמישי בסדרת סרטי שודדי הקאריביים שיצא לאקרנים ב-26 במאי 2017. ת'ווייטס גילם את הנרי טרנר, בנם של ויליאם טרנר ואליזבת' סוואן, אותם מגלמים אורלנדו בלום וקירה נייטלי.
באותה שנה גילם את העיתונאי הצעיר פול אשר בסרט הדרמה "ראיון עם אלוהים" לצדה של השחקנית הישראלית יעל גרובגלס.
בשנת 2018 לוהק לדמותו של ריצ'רד דיק גרייסון בסדרת הטלוויזיה "טיטאנים" מבית שירות הזרמת המדיה DC Universe .
בשנת 2019 שיחק לצד פרנצ'סקה איסטווד בסרט הקולנוע הפרדה אלימה.
ת'ווייטס מנהל מערכת יחסים עם השחקנית קלואי פייסי מאז שנת 2015, לאחר שהשניים היו שותפים לחדר בזמן שת'ווייטס צילם את "שודדי הקאריביים: נקמתו של סלזאר" באוסטרליה.
לבני הזוג שתי בנות, בת בשם בירדי שנולדה במרץ 2016, ובת נוספת בשם פיפה שנולדה בתחילת 2018.
+ שנה סדרה תפקיד הערות 2011פטרול ימי ליי סקרפיה פרק אחד: "Black Flights"סלייד לוק גאלגר תפקיד ראשי; 10 פרקים 2011–2012 קרוב רחוק סטו הנדרסון 57 פרקים2012הלגונה הכחולה: התעוררותדין מק'מאלןסרט טלוויזיה של Lifetime 2018–הווה טיטאניםריצ'רד "דיק" גרייסון/רובין/נייטווינג תפקיד ראשי (3 עונות); 32 פרקים
ברנטה (בהונגרית: Berente) הוא כפר במחוז בורשוד-אבאוי-זמפלן שבצפון מזרח הונגריה.
לא ידוע רבות על יהודים בכפר מלבד תיעוד של שבעה הרוגים מהכפר בשואה באתר יד ושם.
ונתונים על כמות היהודים שגרו בכפר שנים מועטות.
ברנרד טיירון "ברני" ביקרסטאף הוא מאמן כדורסל וג'נרל מנג'ר אמריקאי.
מאז שנת 1973 משמש לסירוגין כמאמן ראשי, כעוזר מאמן וכג'נרל מנג'ר בקבוצות שונות מליגת ה-NBA.
מאזנן הכולל של הקבוצות אותן אימן ב-NBA הוא 419 ניצחונות לעומת 518 הפסדים בעונה הסדירה (44.7%), ו-12 ניצחונות לעומת 21 הפסדים בשלב הפלייאוף (36.4%).
אביו של מאמן הכדורסל ג'יי.
ביקרסטאף נולד בעיר בנהאם שבקנטקי.
בשנת 1961 החל ללמוד ב"מכללת ריו גראנד" אשר באוהיו, אך כבר לאחר שנה אחת עזב את הלימודים לטובת עבודה במפעל פלדה בקליבלנד.
בין השנים 1964–1966 למד באוניברסיטת סן דייגו, ושיחק בקבוצת הכדורסל שלה בעמדת הרכז.
מיד עם סיום לימודיו מונה לעוזר מאמן בקבוצת הכדורסל של אוניברסיטת סן דייגו, תחת פיל וולפרט, ובשנת 1969 החליף אותו כמאמן הראשי.
ב-4 עונותיו כמאמן הקבוצה רשמה סן דייגו מאזן כולל של 54 ניצחונות ו-49 הפסדים.
לקראת עונת מונה לעוזרו של מאמן קפיטל בולטס, קיי.
ג'ונס, וב-11 העונות הבאות נשאר בתפקיד זה כעוזרם של ג'ונס, דיק מוטה וג'ין שו.
בעונת זכה עם הבולטס באליפות ה-NBA הראשונה בתולדות המועדון.
בשנת 1985 מונה למאמנה הראשי של סיאטל סופרסוניקס, במקומו של לני וילקינס.
בקיץ 1990 החליף את גלן גרונוולד כג'נרל מנג'ר של דנוור נאגטס.
בעונתו הראשונה בתפקיד עזבו את הקבוצה שניים משחקניה הבולטים ביותר – אלכס אינגליש ופאט ליבר – והיא החמיצה את הפלייאוף לאחר 9 העפלות רצופות.
בעונה העוקבת נפרדו הנאגטס גם ממייקל אדמס, וולטר דייוויס ואורלנדו וולרידג', ובשנים הבאות גיבש ביקרסטאף את בסיס הקבוצה סביב השחקנים הצעירים דיקמבה מוטומבו, מחמוד עבדול-ראוף, רג'י ויליאמס ולפונזו אליס.
במהלך עונת פיטר ביקרסטאף את מאמן הקבוצה דן איסל, ולאחר מכן גם את מחליפו ג'ין ליטלס, ומינה את עצמו כמאמן הראשי.
בפברואר 1997, לאחר כ-6 וחצי עונות כג'נרל מנג'ר וכשתי עונות כמאמן, פוטר ביקרסטאף מכל תפקידיו בדנוור.
בהמשך עונת מונה למאמן וושינגטון בולטס, וסייע לה להעפיל לשלב הפלייאוף לראשונה מאז עונת .
בעונה העוקבת החמיצה וושינגטון את הפלייאוף, ולאחר שפתח את עונת עם מאזן שלילי 13–19, פוטר ביקרסטאף מתפקידו.
בשנים 1999–2001 שימש כמאמן קבוצת "סנט לואיס סווארם" מ"ליגת הכדורסל הבינלאומית" (IBL), ובשתי העונות זכה בפרס "מאמן העונה" לאחר שקבוצתו זכתה בתואר האליפות.
בשנת 2004 מונה לג'נרל מנג'ר ולמאמן הראשי של קבוצת שארלוט בובקאטס, לקראת עונת הבכורה שלה.
באותו הקיץ צירפה הקבוצה את ג'רלד וולאס (דרך דראפט ההרחבה 2004) ואת אמקה אוקפור (בדראפט 2004), אשר היו שחקני המפתח של הבובקאטס בשנים הבאות.
בדראפט 2005 בחר ביקרסטאף את ריימונד פלטון הסולידי (בחירה חמישית), ובדראפט 2006 את אדם מוריסון (בחירה שלישית) אשר התברר כמאכזב במיוחד ונפלט מה-NBA כבר לאחר 4 עונות.
במאי 2007 פוטר ביקרסטאף מתפקידיו בקבוצה, לאחר שרשמה תחתיו מאזן כולל של 77 ניצחונות ו-169 הפסדים (31.3%).
בין השנים 2008–2010 שימש כעוזר מאמן בשיקגו בולס תחת ויני דל נגרו, ובשנים 2010–2012 היה עוזרו של נייט מקמילן בפורטלנד טרייל בלייזרס.
לקראת עונת מונה לעוזר מאמן בלוס אנג'לס לייקרס תחת מייק בראון, ובמהלך העונה שימש כמאמן הראשי ב-5 משחקים, בין פיטוריו של בראון לבין מינויו של מייק ד'אנטוני כמאמן הקבוע.
עד לסיום העונה המשיך ביקרסטאף לתפקד כעוזרו של ד'אנטוני.
בעונת שימש כעוזרו של מייק בראון בקליבלנד קאבלירס.
ברנט אוסטין ריברה הוא שחקן ויוטיובר אמריקאי.
קיבל את פרסומו ברשת החברתית Vine, אחת מרשתות הזרמת הסרטונים הראשונות, וכעת יש לו מספר רב של עוקבים במספר פלטפורמות כמו אינסטגרם, יוטיוב וטיקטוק.
ברנט אוסטין ריברה נולד ב-9 בינואר 1998 בהנטינגטון ביץ', קליפורניה, בנם של ג'ון ריברה, כבאי, ולורה ריברה, מורה.
אחותו לקסי היא גם אישיות מדיה חברתית והופיעה איתו בסדרת האינטרנט Brobot.
ריברה למד בתיכון הנטינגטון ביץ' (אנ'), שם שיחק בקבוצת ההוקי קרח.
הוא המייסד והמנכ"ל של Amp Studios.
משרד כישרונות וקבוצת תוכן שבשנת 2020 יצרה כ-10 מיליארד צפיות במדיה חברתית מדי חודש.
שותפו העסקי הוא מאט לוין, שהוא גם המנהל שלו.
בשנת 2015, הוא השתתף בקמפיין #MakeItHappy של קוקה קולה ועבד בשנת 2019 עם חברת האופנה הוליסטר (אנ') על הקמפיין שלהם נגד בריונות.
יש לו גם קו בגדים בשם Relatable, ובשנת 2021 החל להגיש את הפודקאסט ממוקד תרבות הפופ בשם So Relatable.
בשנת 2023, בהיותו בן 24, הופיע ברשימת פורבס 30Under30.
+ שנה סדרה תפקיד הערות 2018 Brobot גילסדרת רשת; 5 פרקים 2018–2019קל כנוצה אייזק סלצ'דותפקיד ראשי (2 עונות); 26 פרקים
שנה פרס קטגוריהתוצאה הפניה 2019 פרסי בחירת הנוער Choice Male Web Star פרסי סטרימי Best in Lifestyle
ברני הכלב היא סדרת טלוויזיה מונפשת בריטית לילדים, שבוימה על ידי רוברט בלסר, נכתבה על ידי פיטר בוניסי והופקה על ידי Barney Entertainments.
הסדרה עוקבת אחר ברני, כלב צאן אנגלי עתיק מואנש שמחפש כל הזמן פרסום ותהילה.
הסדרה שודרה במקור בבריטניה בערוץ BBC1, החל מ-27 בדצמבר 1988 עד 26 באפריל 1989. בישראל הסדרה שודרה בדיבוב עברי בטלוויזיה החינוכית הישראלית במסגרת רצועת השידור "רכבת ההפתעות", החל משנת 1991 עד 1992, ומאוחר יותר בשידורים חוזרים בערוץ הופ!.
את שיר הפתיחה של הסדרה בגרסה העברית ביצעה אפי בן ישראל.
לסדרה הופקה עונה אחת הכוללת 13 פרקים באורך 5 דקות.
בהשראת סדרת הטלוויזיה נכתבה סדרת ספרים לילדים מאת בוניסי יחד עם שירלי-אן לואיס, באיור ליסה קופר.
הסדרה עוקבת אחר ברני, כלב צאן אנגלי עתיק מואנש שיחד עם חברו רוני היערון קטן מחפש בכל פרק פרסום, תהילה ועושר בדרכים שונות.
ברני – כלב צאן אנגלי עתיק שכל הזמן מחפש פרסום, תהילה ועושר.
רוני (במקור נקרא "רוג'ר") – יערון קטן שחיי בתוך השערות בראשו של ברני.
דידי (במקור נקרא "דזמונד") – כלב אפגני עם משקפי שמש שמדבר בטון הקול של מייקל קיין.
קורין (במקור נקראת "קרולינה") – גברת צ'יוואווה מקסימה שלרוב לא מתלהבת מההתנהגות של ברני.
פרנסין – סטר אירי ידידותית שעוזרת לברני בחיפוש אחר מפורסמים.
הדיבוב העברי בוים על יוני חן, והופק על ידי חסיה ורטהיים באולפני אולפנטו.
שם הדמותמדבב/ת באנגליתמדבב/ת בעבריתברניטים ברוק-טיילוראהרן קפלןרוניהארי אנפילדאוהד שחרדידישמעון כהןקוריןג'אן רייבנסגילת מואבפרנסיןאפי בן ישראלמספראן רייטלאיציק סיידוף
בנוסף דיבב בדיבוב העברי רנן רום.
ברנט דייוויד דוהרטי הוא שחקן קולנוע וטלוויזיה אמריקאי, הידוע בתפקידו בתור בריאן באופרת הסבון "ימי חיינו" (2013-2012), ובשל תפקידו בתור נואל קאהן בסדרת הטלוויזיה "שקרניות קטנות" (2016-2010) .
דוהרטי נולד וגדל במייסון , אוהיו, בנם של דייוויד דוהרטי, מורה לאמנות בבית הספר התיכון מייסון, ואשתו, מרי בת' (לבית הירט) דוהרטי, ראש שירותי השיקום של בית החולים שרינרס לילדים, סינסינטי.
הוא גדל יחד עם אחיו אדם ואחותו קייטי.
אביו של ברנט נפטר מסרטן ב-19 בפברואר 2009, בגיל 57.
דוהרטי למד בבית הספר התיכון וויליאם מייסון, שם שיחק כדורגל.
הוא הופיע בהצגות בית ספר עד סיום לימודיו בשנת 2004. הוא עבר ללוס אנג'לס בשנת 2008 לאחר שקיבל תואר בקולנוע מקולומביה קולג' בשיקגו.
כעת הוא מתגורר בווסט הוליווד.
בשנת 2013 שיחק בסדרת הדרמה "נשות קבע" של רשת Lifetime בתפקיד פטריק קלארק.
היה לו תפקיד קטן בסרטם הפארודי של ג'ייסון פרידברג ואהרון סלצר, "משחקי למות מרעב", שיצא בסתיו 2013.
בשנת 2014 התארח בסדרת הטלוויזיה של צ'ארלי שין, "סדנה לעצבים".
דוהרטי התמודד בעונה ה-17 של "רוקדים עם כוכבים" בה הוא רקד עם הרקדנית המקצועית פטה מורגטרויד.
הם הודחו בשבוע השמיני לתחרות וסיימו במקום השביעי.
בשנת 2018 גילם את לוק סוייר בסרט "חמישים גוונים של שחרור".
בשנת 2016 הוא החל לצאת עם השחקנית קימברלי הידאלגו; הם התארסו בפברואר 2018 במהלך טיול באמסטרדם.
+ שנה סרט תפקיד הערות 2013 משחקי למות מרעב דייל 2016 Oranges דני פוסטרAccidental Engagementצ'אס האנטר 2018 חמישים גוונים של שחרור לוק סויר Another Tango דין רוג'רסגם מפיק-שותףTBAAlone in the Darkשוטר #2גם תסריטאי ומפיק-שותף
גם תסריטאי ומפיק-שותףTimeless Loveתומאס קלייבורןסרט טלוויזיה של הולמרק2020Just for the Summerג'ייסון האמפריסרט טלוויזיה של הולמרק2021The Baker's Sonמאט דובאלסרט טלוויזיה של הולמרקThe Nature of Romanceשון דייוויססרט טלוויזיה Up TV2022A Royal Runaway Romanceגריידי בקסרט טלוויזיה של הולמרק#Xmasמקססרט טלוויזיה של הולמרק
כריסטופר ברנט ווד , הידוע בשם הבמה ברנט פאיאז, הוא זמר ומפיק מוזיקלי אמריקאי.
פאיאז החל לעשות מוזיקה בגיל 12. הוריו לא תמיד הבינו את חלומותיו כמוזיקאי, דבר שלדברי פאיאז היה מוצדק, משום שהוא "מוסח תמיד" מאהבתו למוזיקה.
עם זאת, המוטיבציה שלו הייתה להתמקד במה שהוא רוצה ולהוכיח את עצמו צודק.
פאיאז החל להעלות את המוזיקה הניסיונית שלו ל-SoundCloud בשנת 2014 ועבר מעיירת הולדתו קולומביה, מרילנד לשארלוט, קרוליינה הצפונית, לפני שעבר להתגורר בסופו של דבר בלוס אנג'לס, קליפורניה כדי לקדם את הקריירה המוזיקלית שלו.
ב-19 בינואר 2015 הוציא את סינגל הבכורה שלו, "Allure".
ב-1 ביוני 2016, פאיאז הוציא את "Invite Me", הסינגל המוביל מתוך מיני-אלבום הבכורה שלו.
ב-19 בספטמבר 2016, יום הולדתו ה-21, הוציא את המיני-אלבום, שנקרא A.M.
הפרויקט זכה לביקורות חיוביות ממבקרי המוזיקה.
באוקטובר 2016 הקים פאיאז הרכב בשם "סונדר" עם המפיקים המוזיקליים דפאט ואטו.
ב-25 באוקטובר, הוציא ההרכב את סינגל הבכורה שלו, "Too Fast".
ב-16 בדצמבר 2016 התארח פאיאז בשיר "Crew" של הראפר גולדלינק.
ב-26 בינואר 2017 הוציא ההרכב סונדר את מיני-אלבום הבכורה שלו, Into, שלשמו מגזין "Duplion" העניק להרכב את תואר "אמן החודש" לינואר 2017. המיני-אלבום דורג במקום ה-23 על ידי מגזין "קומפלקס" ברשימת "האלבומים הטובים ביותר לשנת 2017 (עד כה)".
ב-8 במרץ 2019, פאיאז התארח בשיר "Demonz (Interlude)" של ג'וס וורלד, מתוך אלבומו השני, Death Race for Love.
ב-7 בפברואר 2020, פאיאז הוציא את המיני-אלבום השני שלו, Fuck the World, שהגיע בשיאו למקום ה-20 במצעד הבילבורד 200. ב-18 בספטמבר 2020, יום לפני יום הולדתו, הוציא את הסינגל "Dead Man Walking".
ב-29 בינואר 2021 הוציא סינגל נוסף, "Gravity", שהופק על ידי די ג'יי דהי ומשתתף בו טיילר, דה קריאייטור.
ב-8 בפברואר, הוציא את השיר "Circles", לצד וידאו קליפ.
פרסשנהקטגוריהעבורתוצאהמקורפרס הווידאו קליפים של MTV2025האפרוביטס הטוב ביותר"Piece of My Heart" (עם ויזקיד)פרס המוזיקה של בילבורד2024אמן R&B מובילברנט פאיאזזמר R&B מובילאלבום R&B מובילLarger Than Life
ברנט רנו היה עיתונאי, סופר, יוצר סרטים דוקומנטריים וצלם עיתונות אמריקאי.
עד לשנת 2015 היה חבר מערכת עיתון הניו יורק טיימס.
נהרג במהלך קרב אירפין באוקראינה כאשר סיקר את הפלישה הרוסית לאוקראינה.
רנו נולד בממפיס, טנסי, וגדל בליטל רוק, ארקנסו.
אמו, ג'ורג'ן פריזייר, הייתה עובדת סוציאלית, ואביו, לואי רנו, היה איש מכירות.
רנו קיבל תואר ראשון בספרות אנגלית מאוניברסיטת סאות'רן מתודיסט ותואר שני בסוציולוגיה מאוניברסיטת קולומביה.
ב-13 במרץ 2022 רנו נורה ונהרג על-ידי חיילים רוסיים באירפין שבמחוז קייב, אוקראינה, כאשר סיקר את הפלישה הרוסית לאוקראינה.
שני עיתונאים נוספים נפצעו והובהלו לבית החולים.
זהו המוות הראשון של עיתונאי זר במהלך הפלישה הרוסית לאוקראינה.
ברנט סטיבן סמית הוא זמר אמריקאי המוכר בעיקר כזמר של להקת הרוק שאותה גם הקים, שיינדאון.
סמית נולד בנוקסוויל, טנסי והוא בן יחיד.
כשהיה בתיכון היה בלהקה בשם Blind Thought ולאחר מכן הקים להקה בשם Dreve שהוחתמה על ידי חברת אטלנטיק רקורדס.
חברת התקליטים לא הייתה מרוצה מהלהקה והודיעה לברנט שעליו להקים להקה חדשה או לאבד את החוזה.
סמית עבר ללוס אנג'לס על מנת להקליט עם המפיק דזמונד צ'יילד.
אטלנטיק החליטה להחתים את סמית על חוזה פיתוח, והוא שב לנוקסוויל.
סמית החל לחפש חברים ללהקה החדשה, שיינדאון.
החבר הראשון שגייס היה הבסיסט בראד סטיוארט, אותו הכיר דרך פיט ת'ורנטון, מפיק מקומי מג'קסונוויל.
השניים התחילו להקליט דמואים יחד, באולפן מקומי קטן, שבעליו (מלודי ואן זנט, בתו של רוני ואן זנט מלהקת לנרד סקינרד) הכירה להם את ארוסה, הגיטריסט ג'סין טוד, שהפך לחבר השלישי בלהקה.
הלהקה בחנה מספר מתופפים, ולבסוף בחרה בברי קרץ' שהיה המתופף השביעי שנבחן.
הארבעה המשיכו להקליט דמואים, והגישו את התוצרים לאטלנטיק שאישרה הפקת אלבום אולפן מלא.האלבום הראשון ששחררה הלהקה היה Leave a Whisper שיצא ב-27 במאי 2003. האלבום קיבל מאיגוד תעשיית ההקלטות האמריקאי מעמד של אלבום פלטינה לאחר שנמכרו ממנו למעלה ממיליון עותקים.
אלבום שביעי בשם planet Zero ייצא באפריל 2022. ב-2014 התחילו סמית ומאיירס להקליט פרויקט אקוסטי לו קראו סמית ומאיירס.
סמית נחשב לבעל קול בריטון גבוה.
הוא בעל טווח קולי של חמש אוקטבות (רביעית עליונה עד חמישית תחתונה).
לסמית יש בן בשם ליריק סנטנה סמית, עם ארוסתו לשעבר אשלי סמית מרשל.
סמית התמודד במשך שנים ארוכות עם התמכרות לסמים, ולאלכוהול, כמו גם עם בעיות משקל.
בהתערבות זוגתו דאז, הוא הצליח לאבד ממשקלו בעזרת התעמלות ומעבר לתזונה בריאה יותר, והצליח להפסיק לשתות.
סמית טוען שחברתו לשעבר, תרזה, בנו ומעריציו השפיעו עליו לאבד ממשקלו ולחיות בריא יותר.
ברנט גלפי הוא סופר אמריקאי של ספרות למבוגרים, מסתורין, מותחן, ספרות פשע, מתח וריגול.
הוא כתב סדרת ספרי המסתורין על אלכסיי וולקובוי, גנגסטר וסוכן חשאי של צבא רוסיה.
ברנט הוא עורך דין במקצועו.
ברנט הוא בוגר המכללה למשפט על שם ג'יימס רוג'רס מאוניברסיטת אריזונה (1987) והוא גם בעל תואר במינהל עסקים (1984).
לאחר סיום הלימודים הוא החל בקריירה בתחום המשפטים ועסקים.
בשנים 2007–2011 כתב מספר ספרי מותחן, בהם הדמות הראשית היא של גנגסטר רוסי בשם אלכסיי "וולק" וולקובוי, כשהספר הראשון בסדרה "המשחק של וולק" תורגם לעברית על ידי אסתר קלשטיין בהוצאת כנרת וזמורה ביתן.
הסדרה כוללת ארבעה רומנים, כולם ספרי מתח המתרחשים ברוסיה של ימינו.
הם תורגמו לשמונה שפות ואף התקיימו דיונים על מנת להפיק עיבוד קולנועי.
"המשחק של וולק" היה מועמד על ידי כותבי המתח הבינלאומיים לרומן הביכורים הטוב ביותר לשנת 2007 ועל ידי מגזיני Mystery News ו-Deadly Pleasures לפרס בארי לספר המתח הטוב ביותר.
הרומנים נכתבו בהשראת טיולים שעשה לרוסיה במהלך שנות ה־90.
לאחר כתיבת ספרי הסדרה, חזר גלפי לעסקים.
הוא נשוי ויש לו שני ילדים.
חי עם משפחתו בפניקס, אריזונה שבארצות הברית.
המשחק של וולק (Volk's Game), בהוצאת Henry Holt משנת 2007. תורגם לעברית ב־2009.
בלה ברנאט קלנר נולד במשפחה יהודית כילדם הראשון של סוחר הבגדים פאל קלנר ושל אירמה שטיינר.
הוא למד בעיר הולדתו בבית הספר היסודי והתיכון - בבית הספר התיכון הממלכתי סומבטהיי.
הוא היה חבר בתזמורת הסימפונית של העיר במשך זמן מה.
ב-1928 סיים את לימודיו במכון הלאומי היהודי להכשרת מורים.
כבוגר טרי, בשנת 1929 קיבל עבודת הוראה בבית הספר היהודי בקאפושוואר.
מכאן ואילך היו חייו שזורים בענייני הספרייה של העיר קאפושוואר ושל מחוז שומוג' דרך בניית רשת הספריות במחוז שומוג', אך היה לו תפקיד חשוב ומכריע לפחות באותה מידה בפיתוח ענייני הספריות הלאומיות בהונגריה בכלל.
ב-4 באוגוסט 1940 נשא לאישה את מרגיט קרטס בקפושוואר.
לא ברור כיצד שרד את השואה.
ב-1 באפריל 1950 מינה אותו אנדראש קרקש, אז מנהל הספרייה המחוזית, לראש ספריית סניף העיר.
כנקודת עניין, נזכר ד"ר אנדראש קרקש באירועים באותה תקופה:
ב-1950 הוקמו ספריות המחוז - החנוכה התקיימה ב-17 באוגוסט בקאפושוואר - ברנאט קלנר הפך לסגן מנהל הספרייה המחוזית וב-1957 מונה למנהל הספרייה, שבראשה עמד עד 1975. לאחר פרישתו, הוא היה הספרן של מנהלת המוזיאונים במחוז שומוג' במשך כמה שנים ועבד גם כמפקח.
הוא עבד קשה כדי לבנות בקאפושוואר את הספרייה המחוזית החדשה, המודרנית, בעלת "המדף החופשי".
בתכנון השתתפו גם שני ספרנים נודעים נוספים.
הספרייה נבנתה בין השנים 1960–1964 לפי ההנחיות והניהול המקצועי של ברנאט קלנר, ובאותה תקופה היא נחשבה לספריית התרבות הציבורית העומדת בפני עצמה המודרנית ביותר בהונגריה.
עם זאת, הוא לא הסתפק רק בהקמת הספרייה המחוזית, במהלך חייו פעל ללא הרף להחיות את רשת ספריות הכפר של מחוז שומוג'.
הוא נקט בצעדים אקטיביים כדי להבטיח שלספריות יהיה בית ראוי בכמעט חמישים יישובי המחוז, כולל, מרצאלי, שיופוק ועוד עשרות יישובים נוספים, ספריות אשר שירתו מאז עשרות אם לא מאות אלפי קוראים.
בנוסף לבניית רשת הספריות של המחוז, הוא פרסם במספר רב של כתבי עת מקצועיים זרים ומקומיים ובמגזינים ספרותיים.
במשך שנים רבות השתתף בעבודת מועצת הספריות הלאומית של הונגריה וכן היה חבר במערכת של כתב העת "ספרן" (Könyvtáros).
הוא ערך כמה ספרי שנתונים של ספריית מחוז שומוג' והכין את הביבליוגרפיה הראשונה של המחוז.
דורות של ספרנים למדו את המקצוע בהדרכתו.
הוא היה אדם בלתי נלאה שעבד למען הציבור.
במשך שלושה עשורים היה חבר במועצת העיר קאפושוואר וכן חבר בוועדת התרבות שלה.
עבודתו העשירה והפורייה מתועדת בפרסים שונים.
הוא פרש ב-1975 לאחר ארבעים ושבע שנות שירות.
גם בפנסיה לא נח, המשיך לתמוך בענייני הספריות במשך שנים בייעוץ ובפרסומיו המקצועיים.
ברנאט קלנר: הנער שהסתיר את חלומו (Az álmát titkoló fiú)
הוא נפטר ב-21 במרץ 1996. ב-27 במרץ 1996 הובא למנוחות בבית הקברות היהודי בקאפושוואר, חי 87 וחצי שנים.
מצבתו מעוצבת בצורת ספר פתוח.
בהוקרה לזכרו ולפועלו רעייתו מרגיט קרטס הקימה ב-2015 את קרן קלנר ברנאט מתוך כוונה ש"עוסקים מצוינים במקצוע הספרנות יקבלו כבוד ותמיכה כספית ומוסרית צנועה." מדי שנה מוענק על יד חבר הנאמנים של הקרן פרס ספרן השנה - פרס זיכרון לברנאט קלנר מתוך הנכסים שתרמה המייסדת למטרת הקרן.
ב-1962 קיבל את התואר מחנך העם המצטיין.
בשנת 1966 הוענק לו פרס המדינה.
ברנרדו מורנו הוא איש עסקים ופוליטיקאי אמריקאי המכהן כחבר הסנאט של ארצות הברית מטעם מדינת אוהיו, מאז ינואר 2025. הוא נבחר לתפקידו בבחירות לסנאט ב-2024 לאחר שגבר על הסנאטור הדמוקרטי המכהן שרוד בראון.
הוא אחד משני הסנאטורים הראשונים ממוצא קולומביאני, לצד רובן גייגו.
אביו, ברנרדו מורנו האב, היה רופא ומילא תפקידים רמי דרג בממשלת קולומביה.
כשמורנו היה בן חמש, המשפחה עברה לפורט לודרדייל שבפלורידה.
אביו עבד כעוזר כירורגי, ואמו הייתה סוכנת נדל"ן.
מורנו הפך לאזרח ארצות הברית בגיל 18.
מורנו למד באוניברסיטת מישיגן, וסיים תואר ראשון במנהל עסקים.
לאחר הלימודים מורנו עבד בג'נרל מוטורס.
בגיל 26, הוא עבר לבוסטון כדי להיות המנהל הכללי ב־The Herb Chambers Companies, סוכנות מכוניות של ג'נרל מוטורס.
הוא עבר לאוהיו בשנת 2005 וקנה סוכנות מרצדס בנץ בסמוך לקליבלנד.
מורנו היה נשיא קבוצת "קולקשן אוטו", חברה לסוכנות רכב.
בשנת 2019, הוא החל למכור מספר סוכנויות בבעלותו כדי להתמקד בחברת הטכנולוגיה החדשה שלו מבוססת בלוקצ'יין, "Ownum".
בשנת 2018 מורנו הקים את מרכז המכירות באוניברסיטת קליבלנד סטייט.
בשנת 2019, מורנו נבחר להיכל התהילה העסקי של קליבלנד במגזין קליבלנד.
מורנו מונה לחבר הנאמנים של מערכת MetroHealth באוקטובר 2019.
בשנת 2023, מורנו יישב למעלה מתריסר תביעות גניבת שכר לפני השקת הקמפיין שלו לסנאט האמריקאי.
הוא חויב לשלם יותר מ-400,000 דולר לשני עובדים לשעבר.
הוא ננזף על ידי שופט במדינה על גריסה של מסמכים שעלולים להיות קשורים לתיק.
באפריל 2021, מורנו נכנס למירוץ למועמדות הרפובליקנית לסנאט האמריקני כדי להחליף את הסנטור הפורש רוב פורטמן.
ב-3 בפברואר 2022, מורנו נשר מהמירוץ, לפי הדיווחים לאחר שנפגש עם הנשיא לשעבר דונלד טראמפ.
ב-10 באפריל 2023, מורנו הגיש את מועמדותו לבחירות לסנאט ב-2024. דונלד טראמפ הכריז על תמיכתו במורנו בדצמבר 2023. מורנו זכה בפריימריז הרפובליקניים ב-19 במרץ 2024, כשהביס את מאט דולן ופרנק לרוז.
לאחר שנבחר לתפקיד ב-5 בנובמבר 2024, מורנו יושבע לתפקידו ב-3 בינואר 2025 כחבר בקונגרס ה-119 של ארצות הברית.
בשנת 2023 אף פורסם כי הוא תרם באופן אישי 100,000 דולר ל-Protect Women Ohio Fund, ארגון שפעל כנגד הזכות להפלות באוהיו.
בפריימריז הרפובליקניים ב-2024 הוא הביע תמיכה באישור חריג להפלות במקרי אונס, גילוי עריות וכאשר נשקפת סכנה לחייה של האישה.
באותו הדיבייט, הוא גם הביע תמיכה בגישה לאמצעי מניעה.
לפני הקמפיין לסנאט, מורנו הביע את תמיכתו בקהילת הלהט"ב, כשהעסק שלו נתן חסות לאירוח של המשחקים הגאים בקליבלנד-אקרון.
בראיון משנת 2016, מורנו ציין כי בנו הבכור הוא הומו.
במהלך התמודדותו לסנאט ב-2024, הוא האשים את תומכי זכויות הלהט"ב ב"קידום אג'נדה רדיקלית של אינדוקטרינציה".
בנושא ההגירה, מורנו הביע תמיכה בבניית גדר ההפרדה בין ארצות הברית למקסיקו, פריסת אנשי צבא על הגבול והגדרת קרטלים מקסיקנים כארגוני טרור זרים .
מורנו קרא להפסיק את תמיכת ארצות הברית באוקראינה במלחמת רוסיה-אוקראינה המתמשכת.
הוא הביע תמיכה בישראל ואמר שישראל צריכה למגר את חמאס כפי שהמערב מיגר את דאעש.
לאחר טבח שבעה באוקטובר, מורנו טען שישראל אינה זקוקה למימון נוסף מארצות הברית.
מורנו ב-2016 תיאר את טראמפ כ"פולש מטורף" ואמר שהוא לא יכול לתמוך במפלגה רפובליקנית בראשות "המניאק הזה".
הוא בתחילה תמך במרקו רוביו בבחירות לנשיאות ב-2016. במהלך ראיון ברדיו ב-2019, אמר מורנו כי "אין תרחיש שבו אתמוך בטראמפ".
בשנת 2024, הוא הכריז על תמיכה בטראמפ.
לאחר הבחירות לנשיאות ב-2020, מורנו מתח ביקורת על המתכחשים לתוצאות הבחירות, אך ב-2021 הביע את אמונתו שהבחירות "נגנבו".
בשנת 2023, אמר מורנו כי יש לשלם פיצויים לצאצאי חיילי מלחמת האזרחים שעזרו לשחרר עבדים.
מורנו ואשתו, ברידג'ט, מתגוררים בווסטלייק, אוהיו.
בתו אמילי נשואה לחבר הקונגרס מקס מילר.
באוגוסט 2024 הגישה מילר תביעת גירושין.
אחיו, לואיס אלברטו מורנו, הוא שגריר קולומביה לשעבר בארצות הברית וכיום חבר בחבר הנאמנים בפורום הכלכלי העולמי.
ברנט רט מייבנק היה חבר הסנאט של ארצות הברית במשך שלוש קדנציות, מושל קרוליינה הדרומית ה-99, וראש עיריית צ'ארלסטון, קרוליינה הדרומית.
הוא היה המושל הראשון מצ'ארלסטון מאז מלחמת האזרחים האמריקנית (1861–1865) ואחד מעשרים אנשים בהיסטוריה של ארצות הברית שנבחרו לתפקידי ראש העיר, המושל וחבר הסנאט של ארצות הברית.
במהלך כהונתו בסנאט, היה מייבנק בעל ברית רב עוצמה של הנשיא פרנקלין דלאנו רוזוולט.
מותו הבלתי צפוי ב-1 בספטמבר 1954, מהתקף לב, הוביל לכך שסטרום ת'ורמונד נבחר לסנאטור.
מייבנק נולד ב-7 במרץ 1899 בצ'ארלסטון שבקרוליינה הדרומית, לאחת המשפחות הבולטות והעשירות בעיר.
הוא היה צאצא ישיר של חמישה מושלי קרוליינה הדרומית לשעבר: תומאס סמית', רולינס לוונדס, רוברט גיבס, ג'יימס מור וויליאם אייקן הבן.
בנוסף, היה קשור לסנאטור רוברט ברנוול רט.
מייבנק סיים את לימודיו באקדמיה הצבאית של פורטר (הידועה כיום בשם פורטר-גאוד) ולאחר מכן קיבל תואר מהמכללה של צ'ארלסטון.
הוא שירת בצי ארצות הברית במהלך מלחמת העולם הראשונה.
ברנט מייבנק היה בנם של ד"ר ג'וזף מייבנק השישי והרייט לוונדס רט, הראשון מבין עשרה ילדים.
הוא התחתן עם אליזבת דה-רוסט מאיירס ב-28 ביוני 1923. נולדו להם שלושה ילדים: בן, ברנט, ושתי בנות, אליזבת ורוברטה.
לאחר מותה של אשתו הראשונה נישא מייבנק בשנית, אך מהנישואים השניים לא נולדו לו ילדים.
מייבנק הבן, כיהן מאוחר יותר בתפקיד סגן מושל קרוליינה הדרומית, וכן כיהן כמחוקק באספה הכללית והיה מועמד לתפקיד המושל.
לפני שהתעניין בפוליטיקה ובשירות הציבורי, התבסס מייבנק בעסקי ייצוא הכותנה מ-1920 עד 1938. כדמוקרטי כל חייו, נכנס מייבנק לפוליטיקה בפעם הראשונה ב-1927, כשנבחר לכהונה של ארבע שנים בתור יו"ר בצ'ארלסטון.
הוא מונה לראשות העיר באופן זמני ב-1930 ולאחר מכן נבחר לראשות העיר צ'ארלסטון ב-1931, וכיהן בתפקיד עד 1938. כראש עיר, איזן מייבנק את התקציב במהלך השפל הגדול.
הוא סירב להעלות את משכורתו ל-6,000 דולר מ-3,600 דולר, והפחית מיסים מקומיים.
מייבנק ניצל מימון פדרלי תחת הממשל של הנשיא פרנקלין ד.
רוזוולט לפינוי שכונות עוני, בניית דיור ציבורי ותשתיות אחרות ותמיכה בתשלומי אבטלה.
הוא גם השתמש במענק של מינהל קידום העבודות (WPA) כדי לשחזר את תיאטרון Dock Street ההיסטורי, ומענקים אחרים הועברו לשיפורי תשתית כמו מספנות העיר ומשרפה בעיר.
בתקופה זו מונה מייבנק גם כחבר במועצת המדינה לבקרת הבנקים (1932–1933) והיה יושב ראש רשות השירות הציבורי של קרוליינה הדרומית (1935–1939).
הוא פיקח על פרויקט חשמל בחסות המדינה על נהר סנטי.
פרויקט זה, המכונה "רשות עמק טנסי הקטנה", נבנה כדי לשלוט על שיטפונות וכן לספק חשמל הידרואלקטרי למדינה.
מייבנק היה תומך שמרני בניו דיל של הנשיא רוזוולט, שמימן עבודות ציבוריות ותוכניות עבודה.
אבל התנגד לחלק ממדיניות העבודה של הנשיא.
בנוסף, הוא מונה על ידי המושל כחבר במועצה המייעצת של מדינת קרוליינה הדרומית של מינהל העבודה הציבורי הפדרלי מ-1933 עד 1934.
עם הפרסום המפרגן מפרויקט Santee, בסיס פוליטי חזק בצ'ארלסטון, ותמיכה מהמנטור שלו, הסנאטור ג'יימס פרנסיס ברנס, נבחר מייבנק כמושל ב-1938. כמושל, מייבנק ניסה ללא הצלחה להקים כוח משטרה מדינתי הולם, אך הוא פיקח באופן נמרץ על העמדה לדין של הגורמים הפליליים במדינה.